Body Language

***Body Language*** er det niande studioalbumet frå den australske songaren Kylie Minogue, utgjeve i november 2003 av Parlophone. Etter den massive kommersielle suksessen til det åttande studioalbumet *[[Fever av Kylie Minogue|Fever]]* (2001), samarbeidde Minogue med fleire låtskrivarar og produsentar om å lage eit nytt album, mellom anna Cathy Dennis, Dan Carey, Emiliana Torrini og Johnny Douglas. Albumet vart sertifisert to gonger til platina i Australia, der det selde 140&nbsp;000 eksemplar, og vart òg sertifisert til platina i Storbritannia, der det selde over 378&nbsp;000 eksemplar.

## Albuminformasjon
*Body Language* var det tredje albumet av Minogue for plateselskapet Parlophone, og vart innspelt sommaren 2003 i Storbritannia, Irland og Spania. Minogue arbeidde med tidlegare samarbeidspartnarar på plata. Albumet klarte ikkje å nå opp til suksessen til forgjengaren *[[Fever av Kylie Minogue|Fever]]*, men vart likevel populært i fleire land. Albumet vart utgjeve den 14. november 2003 i Australia og tre dagar seinare i Storbritannia. I USA vart albumet utgjeve den 10. februar 2004. Utgjevinga vart etterfylgd av ein spektakulær konsert med tittelen *[[Money Can't Buy]]* 15. november 2003 i London. Minogue framførte her sju nye songar, saman med nokre av dei eldre hitsa hennar. I juli 2004 vart konserten gjeve ut på DVD, som inneheldt ein uredigert versjon av konserten og i tillegg til framføringar av songane «Slow» og «Chocolate».

Dei australske og japanske versjonane av albumet inkluderte bonussporet «Slo Motion». Den nordamerikanske versjonen av albumet vart utgjeve i 2004 og hadde med eit forbetra spor med musikkvideoen til «Slow» og ei framføring av «Can't Get You Out of My Head» frå konserten *Money Can't Buy*. Han inkluderte òg to bonusspor, «Cruise Control» og «You Make Me Feel». I USA var nokre versjonar av albumet pakka med seks postkort.

## Listeplasseringar og sal
I Australia nådde *Body Language* andreplassen på ARIA Charts og oppheldt 18 veker i alt på hitlistene. Albumet vart òg sertifisert to gonger platina med sal av 140&nbsp;000 eksemplar i landet. I Storbritanna nådde albumet sjetteplassen på UK Albums Chart og oppheldt 30 veker i alt på hitlistene. *Body Language* vart sertifisert platina i landet med sal av 300&nbsp;000 eksemplar.

Andre stadar nådde *Body Language* 23. plassen i Austerrike og vart sertifisert gull av IFPI i dette landet med sal av 7&nbsp;500 eksemplar. I Belgia nådde albumet tiandeplassen på Ultratop i Flandern-regionen og oppheldt 17 veker i alt på hitlistene. Albumet var det fyrste av Minogue som nådde den Topp 10 i regionen. *Body Language* nådde åttendeplassen i Sveits og oppheldt 17 veker i alt på hitlistene. Albumet vart setifisert gull av IFPI i dette landet med sal av 20&nbsp;000 eksemplar. I USA nådde albumet 42. plassen på Billboard 200-lista og har til no selt 177&nbsp;000 eksemplar.

## Singlar
«Slow» vart utgjeven i november 2003. Songen kom på fyrsteplassen på både britiske og australske hitlista, i tillegg til i Danmark, Spania og USA på Billboard Hot Dance Club Songs-listene. Songen nådde òg ei plassering blant dei ti mest selde singlane i ei rekkje andre land.

«Secret (Take You Home)» vart utgjeven som ein salsfremjande singel berre i Taiwan tidleg i 2004. Konsertopptredenen av songen frå DVD-en *[[Body Language Live]]* vart brukt som salsfremjande video. Dette vart den mestseljande singelen til Minogue i Taiwan.

«Red Blooded Woman» vart utgjeven i februar 2004. Songen nådde fjerdeplassen på den australske hitlista og femteplassen på UK Singles Chart. Songen har òg nådd toppen i Spania, Danmark, Ungarn, Irland og Italia. I USA nådde songen fyrsteplassen på Billboard-lista.

«Chocolate» vart utgjeven som den tredje og siste singelen den 28. juni 2004 verda over, bortsett frå i Australia der han kom ut månaden etter. Songen debuterte som sjetteplassen på hitlistene i Storbritanna, men nådde ikkje den Topp 10 i Australia.

## Sporliste

## Medverkande

* Kylie Minogue – vokal, bakgrunnsvokal
* Niall Alcott – lydteknikar (spor 11)
* Baby Ash – produsent (spor 2, 5, 10), miksing (spor 2, 5, 9, 10), vokalprodusent (spor 9), bakgrunnsvokal (spor 2)
* William Baker – visuell retning, styling
* David Billing – bakgrunnsvokal (spor 4)
* Chris Braide – alle instrument, bakgrunnsvokal (spor 12)
* Dave Clews – programmering (spor 6, 7), keyboard (spor 6)
* Cathy Dennis – produsent, alle instrument, bakgrunnsvokal (spor 12)
* Johnny Douglas – vokalprodusent, ekstra produsent (spor 3, 4, 8), alle instrument, bakgrunnsvokal 
* Electric J – produsent (spor 9)
* Steve Fitzmaurice – miksing (spor 3, 4, 8)
* Dylan Gallagher – pre-produksjon (spor 12)
* Julian Gallagher – produsent, keyboard, programmering (spor 11)
* Miriam Grey – bakgrunnsvokal (spor 4)
* Simon Hale – strengeinstrument

* Damon Iddins – assistent på miksing (spor 3, 4, 8)
* London Session Orchestra – orkester (spor 11)
* Kurtis Mantronik – produsent (spor 4, 8)
* Tony Maserati – miksing (spor 12)
* Dave McCracken – programmering (spor 12)
* Mert and Marcus – fotografi
* Dave Morgan – gitar, keyboard (spor 11)
* Dan Carey – miksing (spor 1)
* Geoff Pesh – mastering
* Karen Poole – bakgrunnsvokal (spor 6, 7)
* Geoff Rice – assistent på lydteknikar (spor 12)
* Richard Stannard – produsent, bakgrunnsvokal, keyboard (spor 11)
* Alexis Strum – bakgrunnsvokal (spor 2)
* Sunnyroads – produsentar (spor 1)
* Danton Supple – lydteknikar (spor 12)
* Alvin Sweeney – lydteknikar, miksing, programmering (spor 11)
* Gavyn Wright – orkesterleiar (spor 11)

## Topplisteplasseringar

### Vekentlege toppliste

### Årsslutt toppliste

## Sertifiseringar

## Utgjevingshistorie

## Kjelder
**Denne artikkelen bygger på «[[:en:Body Language (Kylie Minogue album)|Body Language (Kylie Minogue album)]]» frå , den 15. september 2010.*
** oppgav desse kjeldene:*

## Bakgrunnsstoff
*Den offisielle nettsida til Kylie Minogue